PATVIRTINTA

Klaipėdos rajono savivaldybės tarybos

2020 m. rugsėjo 24 d. sprendimu Nr. T11-347

**KLAIPĖDOS RAJONO SAVIVALDYBĖS BENDRADARBIAVIMO TARYBOS NUOSTATAI**

**I SKYRIUS**

**BENDROSIOS NUOSTATOS**

1. Klaipėdos rajono savivaldybės bendradarbiavimo taryba (toliau – Taryba) yra nuolatinė patariamojo pobūdžio institucija, padedanti Klaipėdos rajono savivaldybei (toliau – Savivaldybė) spręsti ir koordinuoti Savivaldybės tarptautinio ir nacionalinio bendradarbiavimo klausimus.
2. Taryba savo darbe vadovaujasi Lietuvos Respublikos įstatymais, Lietuvos Respublikos Vyriausybės nutarimais, Klaipėdos rajono savivaldybės tarybos (toliau – Savivaldybės taryba) sprendimais, bei kitais teisės aktais.
3. Tarybos pasiūlymai tarptautinio bei nacionalinio bendradarbiavimo klausimais Savivaldybės tarybai, Savivaldybės Merui, Savivaldybės administracijai bei Savivaldybės įstaigoms yra rekomendacinio pobūdžio.
4. Tarybą sudaro ir jos pirmininką bei pavaduotoją skiria Savivaldybės taryba savo įgaliojimų laikui.
5. Tarybos nuostatus tvirtinta Savivaldybės taryba.

**II SKYRIUS**

**TARYBOS FUNKCIJOS**

1. Taryba atlieka šias funkcijas:
   1. svarsto Savivaldybės jungimosi į savivaldybių sąjungas, bendradarbiavimo su kitomis savivaldybėmis, įstaigomis bei organizacijomis, bendradarbiavimo su užsienio šalių savivaldybėmis, prisijungimo prie tarptautinių savivaldos organizacijų ar kitų tarptautinių organizacijų galimybes;
   2. teikia siūlymus dėl bendradarbiavimo su Lietuvos ir užsienio partneriais, su kuriais užmegzti ryšiai, plėtojimo, konkrečių veiklų, savo kompetencijos ribose prižiūri galiojančių tarptautinio ir nacionalinio bendradarbiavimo sutarčių įgyvendinimą;
   3. svarsto lėšų poreikį Savivaldybės tarptautinių ir nacionalinių ryšių su galimais ir esamais užsienio partneriais plėtojimui;
   4. svarsto dokumentų, susijusių su tarptautinio ir nacionalinio bendradarbiavimo plėtra Savivaldybėje, projektus ir teikia su jais susijusius pasiūlymus Savivaldybės tarybai ir Savivaldybės administracijai;
   5. priima sprendimus klausimais, susijusiais su Klaipėdos rajono savivaldybės tarptautinių projektų programa, ir teikia Klaipėdos rajono savivaldybės administracijos direktoriui siūlymus dėl dalinio išlaidų finansavimo skyrimo pareiškėjams, pateikusiems paraiškas šiai programai.

**III SKYRIUS**

**TARYBOS TEISĖS**

1. Taryba, vykdydama savo funkcijas, turi teisę:
   1. kviesti savo posėdžiuose dalyvauti Savivaldybės institucijų, įstaigų, jų padalinių atstovus, taip pat įvairių kitų organizacijų atstovus sprendžiant klausimus, susijusius su Savivaldybės tarptautiniu ir nacionaliniu bendradarbiavimu, bei klausimus, susijusius su Klaipėdos rajono savivaldybės tarptautinių projektų programos įgyvendinimu;
   2. gauti reikiamą informaciją iš Savivaldybės administracijos ir Savivaldybei pavaldžių įstaigų;
   3. atstovauti Savivaldybę kitose įstaigose, organizacijose savo kompetencijos klausimais;
   4. priimti rekomendacinio pobūdžio sprendimus pagal savo kompetenciją.

**IV SKYRIUS**

**TARYBOS SUDĖTIS IR DARBO ORGANIZAVIMAS**

1. Tarybą sudaro 9 nariai: Tarybos pirmininkas – Savivaldybės meras, 4 Savivaldybės tarybos nariai ir 4 Savivaldybės administracijos atstovai. Tarybos pavaduotojas skiriamas Klaipėdos rajono savivaldybės tarybos sprendimu iš Tarybos narių.
2. Tarybos pirmininkas vadovauja Tarybos darbui, atstovauja jai, sudaro posėdžių darbotvarkes ir šaukia posėdžius, o jam nesant tai atlieka Tarybos pirmininko pavaduotojas.
3. Taryba renkasi esant poreikiui, bet ne rečiau kaip 2 (du) kartus per metus.
4. Tarybos posėdis yra teisėtas, jeigu jame dalyvauja ne mažiau kaip pusė Tarybos narių. Sprendimai priimami paprasta posėdyje dalyvaujančių Tarybos narių balsų dauguma, o balsams pasiskirsčius po lygiai, lemiamas yra pirmininkaujančio balsas. Tarybos pirmininkas gali siūlyti sprendimą priimti elektroniniu būdu (elektroniniu paštu).
5. Su posėdžio nariams pateikiama darbotvarke Tarybos nariai supažindinami ne vėliau kaip prieš 2 darbo dienas iki posėdžio. Posėdžio metu darbotvarkė gali būti papildoma Tarybos narių teikimu, jei tam pritaria ne mažiau kaip pusė dalyvaujančių Tarybos narių.
6. Tarybos narys turi teisę dalyvauti posėdyje nuotoliniu būdu apie tai informavęs prieš 2 darbo dienas iki posėdžio. Jei Tarybos narys negali tiesiogiai arba nuotoliniu būdu dalyvauti posėdyje, tuomet jis turi teisę savo nuomonę apie posėdžio metu svarstomus klausimus pareikšti raštu ir ją atsiųsti Tarybos pirmininkui ir posėdžio sekretoriui elektroniniu paštu iki posėdžio pradžios.
7. Esant skubiai spręstinam klausimui, kuriam reikalingas Tarybos sprendimas, Tarybos pirmininko sprendimu gali būti inicijuojama rašytinė sprendimų priėmimo procedūra šia tvarka:

14.1. Viešųjų ryšių ir bendradarbiavimo skyrius elektroniniu paštu išsiunčia Tarybos nariams informaciją apie svarstomą klausimą;

14.2. Tarybos nariai elektroniniu paštu turi pareikšti savo nuomonę pateiktu klausimu per 2 darbo dienas nuo informacijos pateikimo;

1. Viešųjų ryšių ir bendradarbiavimo skyriaus specialistas konsultuoja Klaipėdos rajono savivaldybės tarptautinių projektų programos dalyvius bei kitus suinteresuotus asmenis Programos lėšų panaudojimo, prašymų pateikimo ir kitais klausimais.

**V SKYRIUS**

**BAIGIAMOSIOS NUOSTATOS**

1. Tarybą techniškai aptarnauja (praneša Tarybos nariams apie posėdžių laiką ir vietą, pateikia Tarybos nariams posėdžių medžiagą, rengia Tarybos posėdžių protokolus) Savivaldybės administracijos Viešųjų ryšių ir bendradarbiavimo skyrius.
2. Kartą per metus Taryba informuoja Klaipėdos rajono savivaldybės tarybą apie savo veiklą.
3. Šie nuostatai gali būti panaikinti, pakeisti ar papildyti Savivaldybės tarybos sprendimu.

\_\_\_\_\_\_\_\_\_\_\_\_\_\_\_\_\_\_\_